Port Harkortas
Port Harkortas (angl. Port Harcourt) – miestas pietinėje Nigerijoje, uostas prie Gvinėjos įlankos, Nigerio upės žiočių. 1,15 mln. gyventojų (2005 m.). Tai didelis naftos pramonės centras: išvystyta naftos apdirbimo, naftos chemijos pramonė, taip pat – cemento, mašinų gamybos, maisto, tabako, baldų, stiklo, odos, popieriaus pramonė. Prekybos ir žvejybos uostas, tarptautinis oro uostas. Jame veikia laivų statybos įmonės. Mieste funkcionuoja du universitetai.